Har du købt kød på Tøttrupvej 7 i Snedsted, så skal du tænke dig om en ekstra gang, før du sætter tænderne i det. Kødet er nemlig ikke egnet til menneskeføde, da slagtningen er foregået under uhygiejniske forhold. Fødevarestyrelsen stødte tirsdag på en større mængde slagteaffald på ejendommen i Thy. Her var i alt 11 hoveder og skind fra grise, får, geder og heste pakket ind i plastik og placeret i skraldespande til den almindelige dagrenovation. Det er i strid med reglerne. På det tidspunkt var kødet allerede solgt til forbrugerne. Slagteren er nu meldt til politiet, og en større mængde knive og slagteudstyr er beslaglagt.
Fødevarestyrelsen lukkede på valgdagen et ulovligt slagteri Thy. De advarer nu forbrugere, der har købt kød fra slagteriet, da det er uegnet til menneskeføde.